**Litera**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Litera

Știi litera cât contează,

câte sensuri inventează?

Azi bocește,

că bolește,

din boleală

dă-n toceală,

de la plai

facem un plan,

un motan

bea doar molan,

o mistică,

doar mastică,

din căsuță

dă-n căruță,

și-o babă-a doua oară,

mi se produce la bară.

Sparg o cană,

cu o pană,

m-am gătit,

pân-am găsit,

pentru azi și pentru mâine,

bucățica mea de pâine,

și ca să-mi treacă de necaz,

făcui praf un fir de praz,

și-am gătit un fel curat,

că l-am găsit de furat,

ce conteaz-o literă,

lasă mintea liberă,

dacă o scot când se plimbă,

mai că rămân fără limbă,

și ca să nu rămân nărod,

voi cere sfat de la norod,

și mănânc ciorbă de pui,

că mi-am scos pofta din cui,

la coadă mai mișc din noadă,

și mă-ntind apoi la soare,

să mă adie o boare.

cred c-am dat cam mult din pix,

dar văd că termin la fix.

ai grijă de gătești găină,

să nu pui prea multă făină,

iar de gătești cumva cocoș,

să nu fie vreun codoș.

vezi litera cât contează,

câte sensuri inventează?

o singură literă,

îți face viața liberă,

dar dacă o duci la moară,

litera te și omoară

și de-o scoți din gaură,

îți pune-n cap o aură.

Litera ca litera,

dar să auzi țitera,

s-o auzi ce tare sună,

de zici că nu este-a bună,

iar dacă tot n-ați înțeles,

că n-aveți vreun interes,

nu-i nimic, că toate-s șic,

și o literă-i valoare,

pe cel mare-l face tare,

pe cel mic îl face șic,

că litera e un colos,

mai tot timpul de folos

și ea poate să te poarte

și de gură și de toarte,

și pe tine-ntreg cu toate

de la viață, către moarte!